**NACRT PRIJEDLOGA**

Na temelju članka 20. Zakona o tehničkoj kulturi („Narodne novine“ broj 76/93, 11/94 i 38/09), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), članka 24. Statuta Zagrebačke županije („Glasnik Zagrebačke županije“ broj 17/09, 31/09, 4/13, 6/13 – pročišćeni tekst, 5/18, 14/18, 18/18 – pročišćeni tekst, 3/20, 23/20, 6/21 i 10/21 – pročišćeni tekst) i članka 64. Poslovnika Županijske skupštine Zagrebačke županije (“Glasnik Zagrebačke županije” broj 26/09, 5/13, 6/13 – pročišćeni tekst, 28/17, 5/18, 14/18 ,18/18 – pročišćeni tekst, 23/20, 34/20, 10/21 – pročišćeni tekst i 42/21), Županijska skupština Zagrebačke županije na \_\_\_ sjednici, održanoj \_\_\_\_\_\_\_ 2023. godine donijela je

**IZMJENU PROGRAMA JAVNIH POTREBA U TEHNIČKOJ KULTURI**

**ZAGREBAČKE ŽUPANIJE ZA 2023. GODINU**

I.

U Programu javnih potreba u tehničkoj kulturi Zagrebačke županije za 2023. godinu („Glasnik Zagrebačke županije“ broj 48/22) mijenja se točka V. tako da glasi:

**„V. PRAĆENJE, KONTROLA I IZVJEŠTAVANJE O PROVEDBI PROGRAMA JAVNIH POTREBA U TEHNIČKOJ KULTURI**

Upravni odjel za kulturu, sport, tehničku kulturu i civilno društvo Zagrebačke županije zadužen je za praćenje, kontrolu i izvještavanje o provedbi Programa javnih potreba u tehničkoj kulturi Zagrebačke županije.

Praćenje izvršenja Programa provodi se temeljem dokumentacije koju Zajednica tehničke kulture Zagrebačke županije dostavlja po završetku provedbe pojedinog programa/aktivnosti, odnosno uvidom u informatički sustav Zajednice, sudjelovanjem u provedbi programa/aktivnosti i ako je to predviđeno Statutom Zajednice, sudjelovanjem u radu izvrših tijela korisnika.

Izvješće o provedbi Programa Zajednica dostavlja Upravnom odjelu za kulturu, sport tehničku kulturu i civilno društvo polugodišnje i godišnje, te po potrebi češće na zahtjev Upravnog odjela.

Izvješće o godišnjem izvršenju Programa javnih potreba u tehničkoj kulturi Zagrebačke županije Županijskoj skupštini podnosi Župan, na prijedlog Upravnog odjela za kulturu, sport, tehničku kulturu i civilno društvo.

Kontrolu namjenskog korištenja sredstava na terenu obavljaju djelatnici Upravnog odjela za kulturu, sport, tehničku kulturu i civilno društvo Zagrebačke županije i to na odabranom uzorku koji nije manji od 5% ukupne vrijednosti programa.“

**II.**

Ova Izmjena Programa javnih potreba u tehničkoj kulturi Zagrebačke županije za 2023. godinu stupa na snagu osmog dana od dana objave u „Glasniku Zagrebačke županije“.

KLASA:

URBROJ:

Zagreb,

PREDSJEDNICA

ŽUPANIJSKE SKUPŠTINE

ZAGREBAČKE ŽUPANIJE

Martina Glasnović